title: Odluka Komisije оd 8. prosinca 2021. o licenciranju i ponovnoj uporabi Komisijina softvera otvorenog koda 2021/C 495 I/01

text:
                  9.12.2021

                  HR

                  Službeni list Europske unije

                  CI 495/1

         ODLUKA KOMISIJE
         оd 8. prosinca 2021.
         o licenciranju i ponovnoj uporabi Komisijina softvera otvorenog koda
         (2021/C 495 I/01)
         EUROPSKA KOMISIJA,
         uzimajući u obzir Ugovor o funkcioniranju Europske unije, a posebno njegov članak 249.,
         budući da:

                     (1)

                     Komisija je u ime Unije nositelj prava intelektualnog vlasništva, uključujući autorsko pravo, na velikom portfelju računalnih programa.

                     (2)

                     Komisija je 21. listopada 2020. donijela novu strategiju o softverima otvorenog koda (1), kojom se potiče Komisijina upotreba softvera otvorenog koda, njezin doprinos projektima otvorenog koda trećih strana i dijeljenje Komisijina softvera kao otvorenog koda. U toj je komunikaciji navedeno da će Komisija, kad je god to moguće i primjereno, dijeliti otvoreni kod svih računalnih programa na kojima ima prava intelektualnog vlasništva u ime Unije.

                     (3)

                     Licenciranje softvera otvorenog koda postalo je sastavni dio poslovnih modela u softverskoj industriji te ga često upotrebljavaju javne institucije u EU-u i šire. Komisija je u tom području već poduzela niz inicijativa, pa je tako 2007. donijela javnu licenciju Europske unije (EUPL), čija je trenutačna verzija objavljena u svibnju 2017. (2)

                     (4)

                     Ovom bi se Odlukom trebali utvrditi uvjeti za dijeljenje Komisijina softvera kao otvorenog koda kako bi se olakšala šira ponovna uporaba softvera, promicali softverske inovacije i softver otvorenog koda, unaprijedila Komisijina politika otvorenosti i izbjeglo nepotrebno administrativno opterećenje za one koji ponovno upotrebljavaju softver i za službe Komisije.

                     (5)

                     Ovom se Odlukom za službe Komisije ne bi trebala uvesti obveza dijeljenja Komisijina softvera na temelju licencije za softver otvorenog koda niti prava trećih strana da zahtijevaju da se Komisijin softver stavi na raspolaganje na temelju licencije otvorenog koda. Komisija bi i dalje trebala moći slobodno odlučivati o tome hoće li dijeliti svoj softver ili ga licencirati na temelju vlasničke softverske licencije.

                     (6)

                     Ovom Odlukom trebale bi se propisati iznimke od mogućnosti dijeljenja softvera kao otvorenog koda, npr. za softver čija bi objava ili dijeljenje izvornog koda mogli predstavljati sigurnosni rizik, ili za softver koji bi se trebao smatrati povjerljivim.

                     (7)

                     Odluka Komisije 2011/833/EU (3) odnosi se na ponovnu uporabu dokumenata Komisije i ne primjenjuje se na softver.

                     (8)

                     Direktivom (EU) 2019/1024 Europskog parlamenta i Vijeća (4) uveden je sustav minimalnog usklađivanja za otvorene podatke i ponovnu uporabu informacija javnog sektora. U uvodnoj izjavi 30. te direktive pojašnjava se da, iako pojam „dokumenta” kako je definiran u Direktivi (EU) 2019/1024 nije namijenjen obuhvaćanju računalnih programa, države članice mogu proširiti primjenu navedene direktive na računalne programe.

                     (9)

                     Kako bi aktivnosti Komisije bile transparentnije i otvorenije, ova bi se Odluka trebala ponajprije primjenjivati na (a) softver koji je relevantan ili koji je Komisija upotrebljavala u pripremi inicijative javne politike, kao što je zakonodavna inicijativa ili istraživački projekt Zajedničkog istraživačkog centra, i (b) softver koji se upotrebljavao za provedbu ili praćenje takve inicijative. Osim toga, ova Odluka trebala bi se primjenjivati na softver koji je razvijen za interne potrebe Komisije, kad se god dijeljenje takvog softvera smatra primjerenim.

                     (10)

                     Ova Odluka trebala bi se primjenjivati i na softver čiji je razvoj u tijeku na dan njezina donošenja. Ovisno o raspoloživim resursima, službe Komisije također bi trebale moći odlučiti primjenjivati ovu Odluku na softver čiji se razvoj dovrši na dan njezina donošenja.

                     (11)

                     Komisija bi trebala upotrebljavati pouzdan repozitorij kao jedinstvenu pristupnu točku radi olakšavanja pristupa Komisijinu softveru i njegove ponovne uporabe.

                     (12)

                     Ako modeli ili komponente umjetne inteligencije koje razviju službe Komisije uključuju softverske elemente, ova bi se Odluka trebala primjenjivati na te elemente, ne dovodeći u pitanje moguću primjenu Odluke 2011/833/EU na ostale elemente kao što su popratni podaci. U tim slučajevima trebala bi se odabrati odgovarajuća otvorena licencija s obzirom na narav i funkciju relevantnih elemenata.

                     (13)

                     Trebala bi se osnovati međusektorska skupina u svrhu rasprave o pitanjima od zajedničkog interesa i praćenja provedbe ove Odluke,

               ODLUČILA JE:

            Članak 1.
            Predmet
            Ovom se Odlukom utvrđuju uvjeti za ponovnu uporabu i licenciranje softvera koji je izradila Komisija ili koji se izrađuje u njezino ime, a na koji Komisija ima prava intelektualnog vlasništva.

            Članak 2.
            Definicije
            Za potrebe ove Odluke primjenjuju se sljedeće definicije:
            „softver” znači računalni program u smislu Direktive 2009/24/EZ Europskog parlamenta i Vijeća (5);
            „Komisijin softver” znači i. softver na koji Komisija ima prava intelektualnog vlasništva u ime Unije i ii. softver u vlasništvu treće strane, dostupan na temelju licencije za softver otvorenog koda, a koji je Komisija ili treća strana izmijenila na zahtjev Komisije;
            „ponovna uporaba” znači uporaba softvera od strane fizičkih ili pravnih osoba u komercijalne ili nekomercijalne svrhe, uključujući prava tih korisnika na uporabu, proučavanje, kopiranje, dijeljenje i izmjenu softvera;
            „EUPL” znači javna licencija Europske unije, standardna licencija za softver otvorenog koda čija je trenutačna verzija (verzija 1.2) donesena Provedbenom odlukom Komisije (EU) 2017/863, kao i sve buduće verzije te licencije;
            „licencija” znači davanje dopuštenja za ponovnu uporabu softvera pod određenim uvjetima;
            „licencija za softver otvorenog koda” znači licencija na temelju koje je dopuštena ponovna uporaba softvera za sve utvrđene namjene u skladu s jednostranom izjavom nositelja prava, te na temelju koje se izvorni kodovi softvera stavljaju na raspolaganje korisnicima;
            „standardna licencija za softver otvorenog koda” znači licencija za softver otvorenog koda koju općenito priznaju organizacije otvorenog koda;
            „repozitorij” znači internetska točka pristupa izvornom kodu softvera i povezanim informacijama kao što su kompilacijske i instalacijske skripte, popis komponenti, autorska prava, atribucija i dokumentacija o licenciji.

            Članak 3.
            Opće načelo
            Službe Komisije mogu odlučiti staviti Komisijin softver na raspolaganje za ponovnu uporabu u skladu s ovom Odlukom. Taj se softver licencira na temelju licencije za softver otvorenog koda odabrane u skladu s člankom 5. te se stavlja na raspolaganje putem repozitorija iz članka 6. nakon provedbe postupka opisanog u članku 8.

            Članak 4.
            Iznimke
            Ova se Odluka ne primjenjuje:

                        (a)

                        na softver čiju ponovnu uporabu Komisija ne može dopustiti zbog prava intelektualnog vlasništva trećih strana;

                        (b)

                        na Komisijin softver ako bi objava ili dijeljenje njegova izvornog koda predstavljalo stvaran ili potencijalni rizik za sigurnost informacijskih sustava ili baza podataka Komisije ili neke druge europske institucije, agencije ili tijela;

                        (c)

                        na Komisijin softver koji se mora smatrati povjerljivim u skladu s primjenjivim propisima, zakonodavstvom ili ugovorim obvezama ili zbog njegove naravi ili sadržaja;

                        (d)

                        u slučajevima u kojima se zbog jedne od iznimki navedenih u članku 4. Uredbe (EZ) 1049/2001 (6), uz potrebne izmjene, ne smije omogućiti pristup Komisijinu softveru ili se taj pristup može odobriti samo određenoj strani pod određenim pravilima kojima se uređuje povlašteni pristup;

                        (e)

                        na Komisijin softver razvijen u okviru tekućih istraživačkih projekata koje provodi Komisija ili se provode u njezino ime, koji nisu objavljeni i čija bi objava i. utjecala na ispitivanje valjanosti privremenih rezultata istraživanja ili ii. predstavljala razlog za odbijanje registracije prava industrijskog vlasništva u korist Komisije, ako bi se takva registracija smatrala primjerenom.

                  U tim se slučajevima softver ne stavlja na raspolaganje na temelju licencije za softver otvorenog koda.

            Članak 5.
            Odabir primjerene licencije za softver otvorenog koda
            U svim slučajevima primjerena licencija za softver otvorenog koda odabire se u skladu sa sljedećim pravilima, nakon provjere prava intelektualnog vlasništva iz članka 8.:

                        (a)

                        licencija za softver otvorenog koda koju izdaje Komisija jest EUPL, osim u slučajevima navedenima u točkama (b) i (c);

                        (b)

                        ako je uporaba druge licencije za softver otvorenog koda obvezna zbog uzajamnih klauzula („copyleft” tj. klauzula o oslobođenju od autorskih prava) koje se primjenjuju na dijelove softvera koji je razvila treća strana, ili ako se druga licencija za softver otvorenog koda smatra primjerenijom nego EUPL za određeni softver, posebno kako bi se olakšalo prihvaćanje softvera u zajednici korisnika, može se upotrijebiti ta druga licencija za softver otvorenog koda pod uvjetom da je riječ o standardnoj licenciji za softver otvorenog koda;

                        (c)

                        ako zbog klauzula o licenciji koje se primjenjuju na dijelove softvera koji je razvila treća strana postoji izbor između nekoliko standardnih licencija za softver otvorenog koda, isključujući EUPL, prednost se daje licenciji za softver otvorenog koda kojom se korisnicima dodjeljuju najšira prava uporabe („liberalne licencije”).

            Članak 6.
            Repozitorij
            Komisija upotrebljava repozitorij kao jedinstvenu točku za pristup Komisijinu softveru radi olakšavanja tog pristupa i ponovne uporabe Komisijina softvera.
            Službe Komisije mogu odrediti i putem repozitorija postupno stavljati na raspolaganje Komisijin softver koji je razvijen prije donošenja ove Odluke ako se smatra da je to potrebno, u skladu s internim postupkom opisanim u članku 8.
            Službe Komisije mogu putem tog repozitorija staviti na raspolaganje i Komisijin softver koji je licenciran na temelju licencije za softver otvorenog koda prije donošenja ove Odluke.
            Repozitorij se može staviti na raspolaganje za softver na koji druge institucije, tijela, uredi i agencije EU-a imaju prava intelektualnog vlasništva, na njihov zahtjev.

            Članak 7.
            Formati za Komisijin softver stavljen na raspolaganje za ponovnu uporabu

               1.   Komisijin softver stavlja se na raspolaganje elektronički putem repozitorija kao izvorni kod čitljiv ljudima i, prema potrebi, u strojno čitljivom obliku.
               Potrebna dokumentacija stavlja se na raspolaganje zajedno s Komisijinim softverom prema potrebi.

               2.   Na temelju ove Odluke Komisija nema sljedeće obveze u vezi s Komisijinim softverom koji je stavljen na raspolaganje putem repozitorija:

                           (a)

                           prilagođavati ili ažurirati softver;

                           (b)

                           prevesti softver i povezane informacije na jezične verzije koje nisu već dostupne u repozitoriju;

                           (c)

                           nastaviti razvoj ili pohranu softvera ili zadržati softver u određenom formatu;

                           (d)

                           uspostaviti ili podupirati zajednicu korisnika softvera.

            Članak 8.
            Postupak licenciranja Komisijina softvera
            Postupak za primjenu ove Odluke uključuje: i. postupak identifikacije softvera; ii. provjeru prava intelektualnog vlasništva za softver u skladu s provedbenim smjernicama koje sastavlja Središnja služba za intelektualno vlasništvo; te iii. sigurnosnu provjeru.

            Članak 9.
            Doprinosi vanjskim projektima otvorenog koda
            Službe Komisije mogu sudjelovati u vanjskim projektima otvorenog koda i doprinositi takvim projektima za koje se smatra da su u interesu Unije ili jednog od ciljeva njezine politike. Ako se to zahtijeva u skladu s pravilima koja se primjenjuju na projekt, vlasništvo nad pravima intelektualnog vlasništva na softver kojem se doprinosi može se prenijeti na javni ili privatni subjekt nadležan za te projekte otvorenog koda.

            Članak 10.
            Vlasničke licencije
            Odstupajući od općeg načela iz članka 3. Komisija može odlučiti da će se Komisijin softver staviti na raspolaganje na temelju vlasničke licencije samo određenom stjecatelju ili stjecateljima licencije, na primjer radi pružanja usluge u javnom interesu ili u objektivno opravdanim slučajevima, u interesu javne politike, iz razloga politike ili razloga povezanih s prijenosom tehnologije. Vlasnička licencija može se dati na isključivoj osnovi ako je to potrebno i može uključivati plaćanje licencijskih naknada.
            U takvim slučajevima primjenjuje se delegiranje ovlasti u području intelektualnog vlasništva utvrđeno u (SEC(2001) 1397) i donosi se odluka Komisije.

            Članak 11.
            Međusektorska skupina
            Osniva se međusektorska skupina kojom predsjeda glavni direktor odgovoran za administrativno izvršenje odluka povezanih s pravima intelektualnog vlasništva u Komisiji. Skupina se sastoji od predstavnika glavnih uprava i službi Komisije. Skupina raspravlja o pitanjima od zajedničkog interesa i, osim ako predsjednik skupine to smatra nepotrebnim, sastavlja izvješća o provedbi ove Odluke u skladu s člankom 12.

            Članak 12.
            Preispitivanje
            Ova se Odluka prvi put preispituje tri godine nakon njezina donošenja i svakih pet godina nakon toga.

            Članak 13.
            Objava
            Ova se Odluka objavljuje u seriji C Službenog lista Europske unije.

            Sastavljeno u Bruxellesu 8. prosinca 2021.

                  Za Komisiju

               Mariya GABRIEL

                  Članica Komisije

            (1)  Komunikacija Komisiji, Strategija za softvere otvorenog koda 2020.–2023., Razmišljajmo otvoreno, 21. listopada 2020.., C(2020) 7149 final.

            (2)  Provedbena odluka Komisije (EU) 2017/863 od 18. svibnja 2017. o ažuriranju licencije za softver otvorenoga koda EUPL kako bi se dodatno olakšalo dijeljenje i ponovna uporaba softvera koji su razvile javne uprave (SL L 128, 19.5.2017., str. 59.).

            (3)  Odluka Komisije 2011/833/EU od 12. prosinca 2011. o ponovnoj uporabi dokumenata Komisije (SL L 330, 14.12.2011., str. 39.).

            (4)  Direktiva (EU) 2019/1024 Europskog parlamenta i Vijeća od 20. lipnja 2019. o otvorenim podatcima i ponovnoj uporabi informacija javnog sektora (SL L 172, 26.6.2019., str. 56.).

            (5)  Direktiva 2009/24/EZ Europskog parlamenta i Vijeća od 23. travnja 2009. o pravnoj zaštiti računalnih programa (SL L 111, 5.5.2009., str. 16.).

            (6)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).


Odluka Komisije od 08/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.9971 - P27 NPP / BANKGIROT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10439 - DP WORLD / SYNCREON) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/10/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10247 - CVC / COOPER) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/08/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10284 - KPS / CROWN EUROPEAN TINPLATE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 12/10/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10353 - GRAPHIC PACKAGING HOLDING COMPANY / AR PACKAGING GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10437 - EDF / GEIH / SCI OPG AVENUE DE FRANCE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10496 - CREMER / CLYDE INVESTMENTS / CREMER SUSTAINABLE FOODS JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 06/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10558 - COGENIO / AVIO / TERMICA COLLEFERRO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 06/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10463 - SOCIÉTÉ GÉNÉRALE / HYUNDAI MOTOR COMPANY / JV ) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 02/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10532 - GIP / IFM / SYDNEY AIRPORT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 15/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10549 - ARDIAN FRANCE / RG SAFETY) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 26/08/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10260 - LACTALIS / LEERDAMMER) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 09/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10521 - ORANGE / PUBLICIS / VOILA) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 20/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10556 - BELLIS / KKR / JAJA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 10/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10450 - CDP / MACQUARIE / OPEN FIBER) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/10/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10416 - STELLANTIS / FIH / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 15/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10557 - CPP INVESTMENTS / VOTORANTIM / VOTENER) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Komisije (EU) 2022/61 оd 14. siječnja 2022. o imenovanju članova Odbora viših inspektora rada na novi mandat

text:
                  17.1.2022

                  HR

                  Službeni list Europske unije

                  L 10/82

         ODLUKA KOMISIJE (EU) 2022/61
         оd 14. siječnja 2022.
         o imenovanju članova Odbora viših inspektora rada na novi mandat
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku Komisije 95/319/EZ od 12. srpnja 1995. o osnivanju Odbora viših inspektora rada (1), a posebno njezin članak 5.,
         budući da:

                     (1)

                     U skladu s člankom 5. stavkom 1. Odluke 95/319/EZ Odbor se sastoji od jednog punopravnog člana iz svake države članice i za svakog se punopravnog člana može imenovati jedan zamjenik.

                     (2)

                     U skladu s člankom 5. stavkom 2. te odluke Komisija imenuje punopravne članove i zamjenike članova Odbora na prijedlog države članice.

                     (3)

                     Člankom 5. stavkom 3. te odluke predviđa se da mandat članova Odbora traje tri godine i da članovi Odbora mogu biti ponovno imenovani.

                     (4)

                     Tekući mandat članova Odbora istječe 31. prosinca 2021.

                     (5)

                     Komisija stoga mora imenovati članove Odbora na temelju prijedloga država članica na razdoblje od tri godine.

                     (6)

                     Kako bi se omogućila brza primjena mjera predviđenih ovom Odlukom, ova bi Odluka trebala stupiti na snagu sljedećeg dana od dana objave u Službenom listu Europske unije,

               DONIJELA JE OVU ODLUKU:

            Članak 1.
            Punopravni članovi i zamjenici članova Odbora viših inspektora rada imenuju se na razdoblje od tri godine od 1. siječnja 2022. do 31. prosinca 2024. u skladu s Prilogom.
            Popis članova objavljuje se u Službenom listu Europske unije u informativne svrhe.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 14. siječnja 2022.

                  Za Komisiju

                  Predsjednica

               Ursula VON DER LEYEN

            (1)  SL L 188, 9.8.1995., str. 11.

            PRILOG

                           Država članica

                           Punopravni član

                           Zamjenik člana

                        Belgija

                        g. Paul TOUSSEYN

                        gđa Maria-Cristina RIBAS Y RIBAS

                        Bugarska

                        gđa Tsvetomila FILIPOVA

                        gđa Irena DIMITROVA

                        Češka

                        g. Rudolf HAHN

                        g. Pavel HEISIG

                        Danska

                        gđa Sine FREDERIKSEN

                        gđa Annemarie KNUDSEN

                        Njemačka

                        g. Kai-Michael SCHÄFER

                        g. Helmut GOTTWALD

                        Estonija

                        gđa Maret MARIPUU

                        gđa Silja SOON

                        Irska

                        g. Mark CULLEN

                        g. Dermot O’BRIEN

                        Grčka

                        gđa Chrysoula TOUFEKOULA

                        gđa Panagiota KATSAKIORI

                        Španjolska

                        g. Héctor ILLUECA BALLESTER

                        g. Gonzalo GIMÉNEZ COLOMA

                        Francuska

                        gđa Annaick LAURENT

                        g. Imed BENTALEB

                        Hrvatska

                        g. Miroslav BABIĆ

                        gđa Božica BREŠKI DŽODAN

                        Italija

                        g. Orazio PARISI

                        gđa Roberta FABRIZI

                        Cipar

                        g. Anastassios YIANNAKI

                        g. Aristodemos ECONOMIDES

                        Latvija

                        g. Renārs LŪSIS

                        gđa Linda MATISĀNE

                        Litva

                        g. Jonas GRICIUS

                        gđa Dalia LEGIENE

                        Luksemburg

                        g. Marco BOLY

                        gđa Patrice FURLANI

                        Mađarska

                        g. Péter NESZTINGER

                        gđa Nóra KISSNÉ PÁLMAI

                        Malta

                        g. Mark GAUCI

                        g. Vincent ATTARD

                        Nizozemska

                        g. Rits DE BOER

                        gđa Frances DIEPSTRATEN

                        Austrija

                        gđa Gertrud BREINDL

                        gđa Alexandra MARX

                        Poljska

                        gđa Katarzyna ŁAŻEWSKA-HRYCKO

                        g. Michal WYSZKOWSKI

                        Portugal

                        gđa Maria Fernanda FERREIRA CAMPOS

                        g. Nelson FERREIRA

                        Rumunjska

                        g. Dantes Nicolae BRATU

                        g. Cristian Bogdan CĂLINA

                        Slovenija

                        g. Jadranko GRLIĆ

                        g. Slavko KRIŠTOFELC

                        Slovačka Republika

                        gđa Hedviga MACHAYOVÁ

                        g. Stanislav KRAJNAK

                        Finska

                        g. Raimo ANTILA

                        g. Arto TERONEN

                        Švedska

                        g. Håkan OLSSON

                        gđa Pia ZÄTTERSTRÖM


title: Odluka Političkog i sigurnosnog odbora (ZVSP) 2022/59 od 10. siječnja 2022. o imenovanju zapovjednika snaga EU-a za vojnu operaciju Europske unije u Bosni i Hercegovini i stavljanju izvan snage Odluke (ZVSP) 2021/5 (BiH/32/2022)

text:
                  17.1.2022

                  HR

                  Službeni list Europske unije

                  L 10/77

         ODLUKA POLITIČKOG I SIGURNOSNOG ODBORA (ZVSP) 2022/59
         od 10. siječnja 2022.
         o imenovanju zapovjednika snaga EU-a za vojnu operaciju Europske unije u Bosni i Hercegovini i stavljanju izvan snage Odluke (ZVSP) 2021/5 (BiH/32/2022)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Zajedničku akciju Vijeća 2004/570/ZVSP od 12. srpnja 2004. o vojnoj operaciji Europske unije u Bosni i Hercegovini (1), a posebno njezin članak 6. stavak 1.,
         budući da:

                     (1)

                     Vijeće je na temelju članka 6. stavka 1. Zajedničke akcije 2004/570/ZVSP ovlastilo Politički i sigurnosni odbor (PSO) za donošenje odgovarajućih odluka o imenovanju zapovjednika snaga EU-a za vojnu operaciju Europske unije u Bosni i Hercegovini („zapovjednik snaga EU-a”).

                     (2)

                     PSO je 15. prosinca 2020. donio Odluku (ZVSP) 2021/5 (2) o imenovanju general bojnika Alexandera PLATZERA zapovjednikom snaga EU-a.

                     (3)

                     Austrijska vojna tijela 3. studenoga 2021. preporučila su imenovanje generala bojnika Antona WESSELYA na mjesto generala bojnika Alexandera PLATZERA kao zapovjednika snaga EU-a od 20. siječnja 2022.

                     (4)

                     Vojni odbor EU-a 25. studenoga 2021. prihvatio je preporuku austrijskih vojnih tijela.

                     (5)

                     Odluku (ZVSP) 2021/5 trebalo bi stoga staviti izvan snage.

                     (6)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane.

                     (7)

                     Europsko vijeće donijelo je 12. i 13. prosinca 2002. u Kopenhagenu deklaraciju u kojoj se navodi da se dogovori „Berlin plus” i njihova provedba primjenjuju samo na one države članice Unije koje su također ili članice NATO-a ili stranke „Partnerstva za mir” i koje su slijedom toga sklopile bilateralne sigurnosne sporazume s NATO-om,

               DONIO JE OVU ODLUKU:

            Članak 1.
            General bojnik Anton WESSELY imenuje se zapovjednikom snaga EU-a za vojnu operaciju Europske unije u Bosni i Hercegovini od 20. siječnja 2022.

            Članak 2.
            Odluka (ZVSP) 2021/5 stavlja se izvan snage.

            Članak 3.
            Ova Odluka stupa na snagu 20. siječnja 2022.

            Sastavljeno u Bruxellesu 10. siječnja 2022.

                  Za Politički i sigurnosni odbor

                  Predsjednica

               D. PRONK

            (1)  SL L 252, 28.7.2004., str. 10.

            (2)  Odluka Političkog i sigurnosnog odbora (ZVSP) 2021/5 od 15. prosinca 2020. o imenovanju zapovjednika snaga EU-a za vojnu operaciju Europske unije u Bosni i Hercegovini i stavljanju izvan snage Odluke (ZVSP) 2019/783 (BiH/31/2020) (SL L 4, 7.1.2021., str. 8.).


Odluka Komisije od 17/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10387 - MERIDIAM / ALLIANZ / NEUCONNECT ) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 01/02/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10576 - BAIN CAPITAL / HELLMAN & FRIEDMAN / ATHENAHEALTH GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 31/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10539 - SOUTH32 / KGHM / SIERRA GORDA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10563 - ENGIE SPAIN / PREDICA / EOLIA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 31/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10509 - MIRA / OTPP / PGGM / BCI / OMERS / AIMCO / PUGET) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)